CELEX: 52003PC0398
Language: da
Date: 2003-07-07
Title: Forslag til Rådets Beslutning om indgåelse på Det Europæiske Fællesskabs vegne af Europarådets konvention nr. 180 om information og samarbejde på det retlige område vedrørende informationssamfundets tjenester

Avis juridique important

|

52003PC0398

Forslag til Rådets Beslutning om indgåelse på Det Europæiske Fællesskabs vegne af Europarådets konvention nr. 180 om information og samarbejde på det retlige område vedrørende informationssamfundets tjenester  /* KOM/2003/0398 endelig udg. - ACC 2003/0146 */  

Forslag til RÅDETS BESLUTNING om indgåelse på Det Europæiske Fællesskabs vegne af Europarådets konvention nr. 180 om information og samarbejde på det retlige område vedrørende informationssamfundets tjenester(forelagt af Kommissionen)BEGRUNDELSEProcedure1. Den 20. juli 2001 (dokument SEK(2001) 1181 endelig) vedtog Kommissionen en henstilling med henblik på Rådets afgørelse om bemyndigelse af Kommissionen til på Det Europæiske Fællesskabs vegne at føre forhandlinger i de kompetente instanser i Europarådet om et forslag til konvention om information og samarbejde på det retlige område vedrørende informationssamfundets tjenester.2. Den 27. september 2001 bemyndigede Rådet Kommissionen til at føre sådanne forhandlinger på Det Europæiske Fællesskabs vegne.3. Den 2. oktober 2001 vedtog Europarådets Ministerkomité Europarådets konvention nr. 180 om information og samarbejde på det retlige område vedrørende informationssamfundets tjenester efter at have accepteret en række ændringer, som Kommissionen havde foreslået med henblik på at præcisere betingelserne for Fællesskabets deltagelse i den fremtidige samarbejdsmekanisme.4. Den 4. oktober 2001 blev denne konvention åbnet for undertegnelse på de europæiske justitsministres konference i Moskva. For at træde i kraft skal konventionen undertegnes af mindst fem parter.Formål1. Med direktiv 98/48/EF, der udvidede anvendelsesområdet for direktiv 98/34/EF (produkter), blev der indført et system for forhåndsmeddelelse og administrativt samarbejde mellem medlemsstaterne vedrørende forslag til nationale forskrifter, der specifikt vedrører informationssamfundets tjenester (dvs. tjenester, der teleformidles ad elektronisk vej på individuel anmodning). Dette direktiv, der trådte i kraft den 5. august 1999, har hidtil fungeret som et effektivt værktøj til forhåndsinformation og administrativ dialog på et lovgivningsmæssigt område (online-tjenester), der er i fuld udvikling, og som vedrører en række hovedsageligt grænseoverskridende aktiviteter.2. Formålet med Europarådets konvention er at etablere et system for forhåndsinformation og samarbejde om informationssamfundets grænseoverskridende tjenester (uden flytning af personer), der er åbent for en lang række deltagerlande og samtidig tilpasset de specifikke rammer for Europarådets arbejde. Det system, der lægges op til i konventionen, er især mere fleksibelt end det system, der er etableret i kraft af direktiv 98/34/EF, som ændret ved direktiv 98/48/EF, eftersom den obligatoriske forhåndsmeddelelse om forslag til nationale forskrifter ikke er ledsaget af en status quo-periode (blokering), selv om det vedrører samme område.3. Det vil være en fordel for Fællesskabet og dermed for medlemsstaterne at deltage i en sådan konvention, fordi det system, der påtænkes indført, giver dem mulighed for regelmæssigt at blive informeret om forslag til forskrifter, der er under udarbejdelse i andre lande (på alle relevante lovgivningsniveauer: det nationale og det regionale), og for i givet fald efterfølgende at fremsætte bemærkninger til disse forslag, hvis de kan have betydelige retlige eller økonomiske konsekvenser for online-sektoren, herunder med hensyn til udøvelsen af de grundlæggende friheder og rettigheder (f.eks. for Fællesskabets borgere eller virksomheder, der udfører aktiviteter i tredjelande).4. En sådan deltagelse vil i praksis finde sted ved anvendelse af de værktøjer, der er indført i forbindelse med direktiv 98/34/EF, som ændret ved direktiv 98/48/EF. Da anvendelsesområdet for konventionen ikke bliver større end anvendelsesområdet for direktiv 98/48/EF, vil det specielt kunne undgås, at medlemsstaternes myndigheder pålægges yderligere meddelelsespligter i forhold til det, der kræves i henhold til direktivet.5. Kommissionen skal bl.a. varetage kommunikationen mellem Fællesskabet og Europarådet.  A) Dels sender den til Strasbourg:  a) sine egne forslag til forskrifter (forslag til forordninger, direktiver, afgørelser osv.), der specifikt vedrører informationssamfundets tjenester, når de er formelt vedtaget af Kommissionen (hvis der er tale om Rådets eller Rådets og Europa-Parlamentets retsforskrifter), samt de meddelelser vedrørende sådanne tjenester, som den modtager fra de enkelte medlemsstater, og som den videresender til de øvrige 14 medlemsstater, inden for rammerne af direktiv 98/34/EF; b) sine egne bemærkninger og de bemærkninger, den modtager fra de enkelte medlemsstater, vedrørende meddelelser fra de øvrige konventionsparter, efter en procedure med forudgående koordination med medlemsstaterne på fællesskabsplan.  B) Dels modtager den og videresender til medlemsstaterne de øvrige konventionsparters meddelelser (forhåndsmeddelelser og bemærkninger).6. Fællesskabet har en vigtig rolle med hensyn til at tilskynde de øvrige parter til at indgå konventionen, ikke blot for at nå op på de fem parter, der er nødvendige for at konventionen kan træde i kraft, men fordi denne helt klart er inspireret af et eksisterende fællesskabsinstrument til juridisk og administrativt samarbejde. Den i øjeblikket meget hurtige udvikling på det lovgivningsmæssige område, der vedrører informationssamfundets tjenester, taler desuden for, at konventionen gennemføres hurtigst muligt.7. Det foreslås derfor, at Rådet undertegner og indgår Europarådets konvention nr. 180 om information og samarbejde på det retlige område vedrørende informationssamfundets tjenester.2003/0146 (ACC)Forslag til RÅDETS BESLUTNING om indgåelse på Det Europæiske Fællesskabs vegne af Europarådets konvention nr. 180 om information og samarbejde på det retlige område vedrørende informationssamfundets tjenesterRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit,under henvisning til forslag fra Kommissionen [1], og[1]  EFT C [...] af [...], s.[...]ud fra følgende betragtninger:(1) Med Europarådets konvention nr. 180 om information og samarbejde på det retlige område vedrørende informationssamfundets tjenester er der indført et internationalt system for forhåndsmeddelelse og administrativt samarbejde, der specifikt vedrører informationssamfundets tjenester.(2) Informationssamfundets tjenester, der teleformidles ad elektronisk vej på individuel anmodning fra en tjenestemodtager (ifølge definitionen i artikel 2 i konvention nr. 180), er tjenester, der udføres, uden at tjenesteyderen eller tjenestemodtageren flytter sig fysisk. De henhører derfor under den fælles handelspolitik og under Fællesskabets enekompetence i overensstemmelse med Domstolen for De Europæiske Fællesskabers udtalelse 1/94 om Verdenshandelsorganisationen [2].[2]  Domstolens udtalelse af 15. november 1994, Sml. 1994 I, s. 5267.(3) Direktiv 98/34/EF, som ændret ved direktiv 98/48/EF, [3] der trådte i kraft i 1999, har givet meget positive resultater som system for juridisk forhåndsinformation og administrativ dialog på området online-tjenester.[3]  EFT C L217 af 5.8.1998, s. 18-26.(4) Der bør hurtigt indføres et lignende system på internationalt plan inden for rammerne af Europarådet, hvori Fællesskabet vil have en direkte interesse i at deltage. En sådan konvention vil nemlig give det mulighed for regelmæssigt at blive informeret om forslag til forskrifter, der er under udarbejdelse i andre lande, og for i givet fald at fremsætte bemærkninger til forslag, der kan have betydelige retlige eller økonomiske konsekvenser for online-sektoren.(5) En sådan deltagelse vil i praksis finde sted ved anvendelse af de værktøjer, der blev indført i 1983 i forbindelse med direktiv 83/189/EØF (flere gange ændret og senere kodificeret ved direktiv 98/34/EF), og vil navnlig søge at undgå, at medlemsstaternes myndigheder pålægges yderligere meddelelsespligter i forhold til det, der kræves i henhold til direktiv 98/34/EF, som ændret ved direktiv 98/48/EF.(6) Konventionen bør godkendes -TRUFFET FØLGENDE AFGØRELSE:Artikel 1Europarådets konvention nr. 180 om information og samarbejde på det retlige område vedrørende informationssamfundets tjenester godkendes på Fællesskabets vegne.Konventionen er vedlagt som bilag til denne afgørelse.Artikel 2Formanden for Rådet bemyndiges til at udpege den person, der er beføjet til at undertegne konventionen med bindende virkning for Fællesskabet.Artikel 3Denne afgørelse offentliggøres i De Europæiske Unions Tidende.Udfærdiget i Bruxelles, den ...På Rådets vegneFormandFinansieringsoversigt1. Foranstaltningens betegnelseForslag til Rådets afgørelse om indgåelse på Det Europæiske Fællesskabs vegne af Europarådets konvention nr. 180 om information og samarbejde på det retlige område vedrørende informationssamfundets tjenester.2. BudgetposterA-110 "Tjenestemænd og midlertidigt ansatte, der beklæder en stilling, som er anført i stillingsfortegnelsen"A-7070 "Udvikling af informations- og forvaltningssystemer"3. RetsgrundlagEF-traktatens artikel 133.4. Beskrivelse af foranstaltningen4.1. Foranstaltningens generelle formålFormålet med konventionen er inden for rammerne af Europarådet at indføre et informationssystem for forslag til nationale forskrifter vedrørende informationssamfundets tjenester, som tager sit udgangspunkt i direktiv 98/48/EF.Med dette direktiv, der udvidede anvendelsesområdet for direktiv 98/34/EF (vedrørende produkter), blev der indført meddelelsespligt om forslag til nationale forskrifter i hver af de 15 medlemsstater, der specifikt vedrører informationssamfundets tjenester (dvs. tjenester, der teleformidles ad elektronisk vej på individuel anmodning fra en tjenestemodtager, eller med andre ord: interaktive online-aktiviteter). I henhold til direktivet skal der, efter at der er foretaget meddelelse, overholdes en status quo-periode (på mindst 3 måneder), i løbet af hvilken det meddelte forslag ikke må vedtages på nationalt plan.Med de mekanismer, der er fastsat i Europarådets konvention, udvides det system, der allerede i medfør af direktiv 98/48/EF er på plads på fællesskabsniveau, til et større geografisk område med hensyn til informationssamfundets tjenester, dog uden at der stilles samme krav (forhåndsmeddelelse, men ingen status quo-perioder).Kommissionen foreslår, at Rådet træffer afgørelse om indgåelse på Fællesskabets vegne af denne konvention, fordi Fællesskabets deltagelse i et internationalt system for administrativt samarbejde som dette vil give Kommissionen og de 15 EU-medlemsstater den betydelige fordel at kunne råde over en systematisk forhåndsinformation om de forslag til forskrifter, der er under forberedelse i tredjelandene (samt mulighed for at fremsætte bemærkninger om de forslag, der modtages) inden for et område, nemlig informationssamfundets tjenester, der på det lovgivningsmæssige område er i fuld udvikling og har stor grænseoverskridende betydning.4.2. Foranstaltningens varighed og nærmere bestemmelser for dens fornyelseDer er ikke fastsat nogen tidsbegrænsning for konventionens anvendelse. Den indeholder dog bestemmelser, der giver mulighed for på et senere tidspunkt at ændre anvendelsesområdet.5. Klassifikation af udgifterne5.1. Ikke-obligatoriske udgifter5.2. Ikke-opdelte bevillingerUdgifternes art100 %6. Finansielle virkninger for driftsudgifterIngen7. Virkninger for personaleressourcer og administrationsudgifterBehovet for personale- og administrationsressourcer skal dækkes af den bevilling, der tildeles det forvaltende Generaldirektorat inden for rammerne af den årlige budgetbevilling.7.1. Personalemæssige virkninger&gt;TABELPOSITION&gt;Modtagelsen og videresendelsen af forslag til forskrifter mellem Kommissionen og Europarådets sekretariat vil finde sted inden for rammerne af det administrative system, der er fastsat i direktiv 98/34/EF, og som har fungeret på fællesskabsniveau siden 1983.Det anslås, at tredjelandene vil fremsende omkring 60 forslag om året.Generaldirektoratet for Erhvervspolitik skal sørge for:- koordination af de analyser af forslag, som foretages af de øvrige af Kommissionens berørte tjenestegrene (hovedsagelig Generaldirektoratet for Informationssamfundet og Generaldirektoratet for det Indre Marked)- koordination af kommentarerne til tredjelandenes tekster og af svarene på kommentarerne fra tredjelandene til tekster fra medlemsstaterne eller Fællesskabet- administration af databasen og fremsendelse af meddelelser.Det personale, som er nødvendigt til denne aktivitet, vil blive fremskaffet ved omrokeringer inden for Generaldirektoratet for Erhvervspolitik.7.2. Samlede finansielle virkninger af personaleforbruget&gt;TABELPOSITION&gt;Beløbene modsvarer de samlede udgifter i en tolvmåneders periode.7.3. Andre administrative udgifter som følge af foranstaltningen&gt;TABELPOSITION&gt;Beløbene modsvarer de samlede udgifter i en tolvmåneders periode.&gt;TABELPOSITION&gt;7.4. Finansielle virkninger i altForanstaltningens samlede omkostninger: (7.2 +7.3) 167 000 EUR7.4.1. Udgifter til databehandlingDet vil blive nødvendigt at udarbejde et program, der giver mulighed for at sende EU-medlemsstaternes tekster automatisk videre til Europarådet.Udarbejdelsen af et program af denne type, som vil blive en tilpasning af det eksisterende system, hvormed fællesskabssystemet forvaltes, og anvendelsen af systemet vil kræve omkring 10 arbejdsdage om året, dvs. et årligt beløb på 5 000 EUR (10 dage a 500 EUR om dagen). Dette beløb skal finansieres ved anvendelse af det eksisterende databehandlingsbudget for Generaldirektoratet for Erhvervspolitik.8. Forholdsregler mod svigIngen (eftersom der ikke er planer om foranstaltninger eller undersøgelser som opfølgning af meddelelsen).9. Oplysninger om cost/effectiveness9.1. Specifikke og kvantificerbare mål, målgruppeFormålet med Europarådets konvention er på internationalt plan at indføre et system for forhåndsinformation og samarbejde, som vil være et supplement til det system, der i medfør af direktiv 98/48/EF er blevet indført på fællesskabsplan, og dette med hensyn til informationssamfundets tjenester.Konventionen vil have et betydeligt potentielt geografisk anvendelsesområde, fordi den henvender sig til en lang række lande, nemlig først og fremmest de 44 lande, der er medlemmer af Europarådet, og derudover Fællesskabet, de lande, der ikke er medlemmer, men som har deltaget i konventionens udarbejdelse, samt ethvert andet land, der ikke er medlem, men som efterfølgende opfordres til at tilslutte sig.9.2. Begrundelse for foranstaltningenDet vil være en fordel for Fællesskabet og medlemsstaterne at deltage i en sådan konvention, fordi det system, der påtænkes indført, giver dem mulighed for regelmæssigt at blive informeret om forslag til forskrifter, der er under udarbejdelse i andre lande, og for i givet fald efterfølgende at fremsætte bemærkninger til forslag, der kan have betydelige retlige eller økonomiske konsekvenser for online-sektoren, herunder med hensyn til udøvelsen af de grundlæggende friheder og rettigheder (f.eks. for Fællesskabets borgere eller virksomheder, der udfører aktiviteter i tredjelande).Der er i øjeblikket stor mangel på et system af denne type, der giver mulighed for regelmæssigt at blive informeret inden for denne mere og mere betydelige sektor.9.3. Overvågning og evaluering af foranstaltningenFællesskabets deltagelse i konventionen vil i praksis finde sted ved anvendelse af de værktøjer, der blev indført i 1983 i forbindelse med direktiv 83/189/EØF (flere gange ændret og senere kodificeret ved direktiv 98/34/EF).For især at forenkle de interne procedurer i Fællesskabet mest muligt vil Kommissionen ligeledes sende Europarådet de meddelelser vedrørende tjenester, som den modtager fra de enkelte medlemsstater, og som den videresender til de øvrige 14 medlemsstater, inden for rammerne af direktiv 98/34/EF.Konventionen vil kort sagt være et simpelt, men værdifuldt værktøj til at evaluere udviklingen på det lovgivningsmæssige område og et instrument til administrativt samarbejde inden for online-sektoren, der er i fuld udvikling.